cyanic-selkie/wikianc huggingface dataset:
Dare (La La La)
Երգի նախնական տարբերակը «La La La (Brazil 2014)» անվամբ թողարկվել է մարտի 27-ին որպես երաժշտական թեմա 2014 թվականի ֆուտբոլի աշխարհի առաջնության համար։ Երգը ուներ նոր տեքստ և ձայնագրությանը իր մասնակցությունն էր ունեցել բրազիլացի երաժիշտ Կարլինոս Բրաունը։
Հավաստագրումներ
Dare (La La La)
La La La (Brazil 2014)
!scope="col" colspan="3"| Streaming
Ծանոթագրություններ
Կատեգորիա:Շակիրայի երգեր Կատեգորիա:2014 երգեր
Վրաստանի ազգային հերոսի շքանշան
Վրաստանի ազգային հերոսի շքանշան (ეროვნული გმირის ორდენი), Վրաստանի բարձրագույն միջպետական շքանշանը, որոնվ պարգևատրվում են Վրաստանի քաղաքացիները և այլազգիները, որոնք կատարել են որոշակի բարեգործություն Վրաստանի զարգացման համար։
Շքանշանը գործի է դրվել 2004 թվականի հուլիսի 24-ից հետո, երբ Վրաստանի խորհրդարանը ընդունեց համապատասխան դեկրետներ։ Վրաստանում ներկայումս այս շքանշանով պարգևատրվել են 11 անձինք։
Ծանոթագրություններ
Կատեգորիա:Վրաստանի ազգային հերոսներ
Օտտո Բուխվից
Օտտո Բուխվից (Otto Buchwitz, ), գերմանացի քաղաքական գործիչ, ԳՍԴԿ-ի անդամ։
Կենսագրություն
Օտտո Բուխվիցը 1885-1893 թվականներին սովորել է դպրոցում, ապա մինչև 1896 թվականն որպես՝ երկաթագործ։ 1896 թվականին նա միացել է արհեստակցական միության և մետաղագործական արդյունաբերության աշխատողներին, իսկ ահա 1896 թվականին ԳՍԴԿ-ի շարքերին։ Մինչև 1907 թվականը աշխատել է որպես ջուլհակ։ 1908 թվականին նա Խեմնիցում նշանակվել է գերմանական միության տեքստիլ աշխատողների քարտուղար։ 1914 թվականին զորակոչվել է բանակ և մինչև պատերազմի ավարտը կռվել է Արևելյան Պրուսիայում։ 1920 թվականին Բուխվիցը ընտրվել է Դաշտային Սիլեզիայի ԳՍԴԿ-ի շուրջկոմի քարտուղար։ 1924-1933 թվականներին նա եղել է ռայխստագի պատգամավոր։
Հիտլերի իշխանության գալուց հետո, այլ սոցիալ-դեմոկրատների հետ դեմ է քվեարկել արտակարգ լիազորությունների օրենքին և արտագաղթել Դանիա։ Բրյուսելում հրապարակել է հակաֆաշիստական շաբաթաթերթ Freies Deutschland: Դանիան օկուպացվելուց հետո 1940 թվականի ապրիլին նրան ձերբակալել են, իսկ հուլիսին տեղափոխել գեստապո։ 1941 թվականի հուլիսին դատապարտվել է ութ տարվա ազատազրկման։ Մինչև Առաջին Համաշխարհային Պատերազմի ավարտը իր պատիժը կրել է Բրանդենբուրգի բանտում, որտեղ պահպանել է իր շփումները կոմունիստների հետ։
Պատերազմից հետո Բուխվիցն ակտիվորեն մասնակցել է ԳԿԿ-ի և ԳՍԴԿ-ի ասոցացման նախապատասրատական աշխատանքներին, թեև նա պատերազմի ժամանակ, ոչ միշտ է աջակցել կոմունիստներին։ Նրա գլխավոր մրցակիցը Ստանիսլավ Տրաբալսկին էր Սաքսոնիայից։ 1946 թ. դեկտեմբերից սկսած մինչև 1948 թվականը Վիլհեմ Կյոնենի հետ գլխավորել է ՍՀԿԳ-ն Սաքսոնիայում։ 1948 թվականի նոյեմբերի 29-ին Գերման Մատերնոմի հետ ընտրվել է Կենտրոնական կուսակցության Վերահսկիչ հանձնաժողովի նախագահ և այդ պաշտոնում մնացել մինչև 1950 թ. հուլիսը։ 1953 թվականին առողջական խնդիրների պատճառով հրաժարվել է իր զբաղեցրած պաշտոնից։ 1957 թվականին Դրեզդենի տեխնիկական ավագ դպրոցում նրան շնորհվել է պատվավոր սենատորի կոչում։ 1963 թվականի ապրիլի 27-ին շնորհվել է Դրեզդենի պատվավոր քաղաքացու կոչում։ Բուխվիցը թաղված է Դրեզդենում։ ԳԴՀ-ում Օտտո Բուխվիցի անունով կան բազմաթիվ փողոցներ, դպրոցներ և հասարակական այլ հաստատություններ։
Արտաքին հղումներ
Կատեգորիա:Գերմանիայի քաղաքական գործիչներ
Վրացական ԽՍՀ տնտեսություն
Վրաստանի տնտեսությունը, մինչև Հոկտեմբերյան սոցիալիստական հեղափոխությունը Վրաստանը հետամնաց ագրարային երկիր էր։ Խորհրդային իշխանության տարիներին արմատապես վերափոխվեց Վրաստանի տնտեսությունը։ Վրաստանը դարձավ միության ինդուստրիալ–ագրարային հանրապետություններից մեկը։ Ստեղծվեցին ժամանակակից առաջավոր ճյուղերը միավորող բարձր զարգացած արդյունաբերություն (որին բաժին է ընկնում հասարակական համախառն արդյունքի 61,1% -Q) և տեխնիկապես հագեցած բազմաճյուղ գյուղատնտեսություն։
Գյուղատնտեսության տեսակարար կշիռ
Գյուղատնտեսության տեսակարար կշիռը 19,5% է, շինարարությանը, տրանսպորտինը և կապինը՝ 12,0%, մնացած ճյուղերինը՝ 7,4%։ Ինդուստրացման քաղաքականության կապակցությամբ հատկապես արագ զարգացավ արդյունաբերությունը։ Իրականացվեց արտադրության ճյուղերի սոցիալիստական վերակառուցումը, շարք մտան խոշոր արդյունաբերական, գյուղատնտեսական և տրանսպորտային ձեռնարկություններ, ստեղծվեցին սպասարկման ժամանակակից ճյուղեր։
Ռուսթավիի քիմիական մանրաթելի գործարան
Ռուսթավիի քիմիական մանրաթելի գործարանում 1921–1981 թվականներին տնտեսության բոլոր ճյուղերում կապիտալ ներդրումները կազմել են 30307 միլիոն ռուբլի։ Եթե նախապատերազմյան հնգամյակներին (համադրելի գներով) կապիտալ ներդրումները տարեկան չէին գերազանցում 80 միլիոն ռուբլուց, ապա 1976–1981 թվականներին այդ թիվը հասել է 1692 միլիոն ռուբլու։ Կապիտալ ներդրումների կեսից ավելին բաժին է ընկնում արդյունաբերությանն ու գյուղատնտեսությանը։ Բարձր է նաև բնակարանային շինարարության և սոցիալ–կուլտուրական միջոցառումների ծախսերի բաժինը։ Վրաստանը ընդհանուր միութենական մասշտաբով հանդես է գալիս որպես սև մետալուրգիայի, քիմիայի, մեքենաշինության, թեթև և սննդի արդյունաբերության արտադրանքի մի շարք տեսակների արտադրող։ Արտադրատնտեսական լայն կապեր են հաստատվել Վրաստանի և երկրի այլ շրջանների և առաջին հերթին՝ անդրկովկասյան հանրապետությունների միջև։ Արդյունաբերությունը, գրավելով առաջատար դիրք նյութական արտադրության ճյուղերի մեջ, զարգանում է առավել բարձր տեմպերով։
Արտադրանքի ընդհանուր ծավալ
1922–1981 թվականներին այդ ճյուղի արտադրանքի ընդհանուր ծավալը աճել է 292 անգամ։ 1978 թվականի տվյալներով արդյունաբերության համախառն արտադրանքը կազմել է 8,9 միլիարդ ռուբլի, որից մոտ 65%–ը բաժին է ընկնում արտադրության միջոցներ արտադրող արտադրությանը, 35%–ը՝ սպառողական առարկաներին։
Առավել բարձր տեմպերով են զարգանում մեքենաշինությունն ու մետաղամշակումը, քիմիական արդյունաբերությունը, շինանյութերի արտադրությունը և թեթև ու սննդի արդյունաբերության մի շարք ճյուղեր։ Արդյունաբերական արտադրանքի ծավալում բարձր տեսակարար կշռով աչքի են ընկնում (1981 թվականի տվյալներով) սննդի (39,5%), թեթև (21,8%) արդյունաբերությունը, մեքենաշինությունն ու մետաղամշակումը (13,7%)։ Վառելիքա–էներգետիկ արդյունաբերությունը ներկայացված է քարածխի (Տղիբուլի, Տղվարչելի) և նավթի արդյունահանությամբ, էլեկտրաէներգիայի արտադրությամբ։ Կառուցվել են հզոր հիդրո (Ռիոնի, Լաջանուրի, խրամի են) և ջերմաէլեկտրակայաններ (Թբիլիսիի ՊՇԷԿ), որոնք միացվել են ԽՍՀՄ եվրոպրոպայի մասի միասնական էներգահամակարգին։ 1978 թվականին շարք է մտել խոշորագույն (Կովկասում) Ինգուրի հէկը։ 1879 թվականից շահագործվում է Ճփաթուրայի մանգանի հանքավայրը, որի հանքանյութը օգտագործում են Ռուսթավիի մետալուրգիական (արտադրության լրիվ ցիկլով) և Զեստաֆոնի ֆեռոհամաձուլվածքների գործարանները։
Մետալուրգիա
Վրաստանի մետալուրգիայի հիմնական արտադրանքը՝ սև մետաղների գլոցվածքի պողպատե խողովակներն ու այլ տեսակները առաքվում են այլ հանրապետություններ և արտասահման։ Մառնեուլում ստեղծվել է գունավոր մետաղների արդյունահանման և հարստացման ամենահզոր ձեռնարկությունը Անդրկովկասում։ Գունավոր մետաղների արդյունահանություն է կատարվում նաև Հարավային Օսեթիայի ԻՄ–ում (Կվայիսու ավ․)։ Քիմիական արդյունաբերության խոշոր ձեռնարկություններ են գործում Ռուսթավիում և Քութայիսում։ Արտադրվում են՝ Արդյունաբերության մեջ առաջատարներից են մեքենաշինությունն ու մետաղամշակումը։ Առավել զարգացած է տրանսպորտային և էլեկտրատեխնիկական մեքենաշինությունը։ Այդ Ճյուղի խոշորագույն կենտրոնը Թբիլիսիե է, ուր գործում են ավիացիոն, էլեկտրաքարշաշինական, հաստոցաշինական, էլեկտրատեխնիկական ձեռնարկություններ, ինչպես նաև սննդարդյունաբերության և գյուղատնտեսության համար մեքենաներ ու սարքավորումներ արտադրող գործարաններ։ Բեռնատար մեքենաներ, էլեկտրատեխնիկական սարքավորումներ ու փոքրածավալ տրակտորներ են թողարկում Քութայիսի, ծովային նավակներ (այդ թվում ստորջրյա թևերով) և այլ տեսակի մեքենաներ՝ Բաթումի և Փոթիի գործարանները։ Մեքենաշինական գործարաններ կան նաև Ռուսթավիում, Մուխումում, Զեստաֆոնում, Ցխինվալիում, Գորիում, Կասպիում, Սամտրեդիայում։
Հանրապետությունում ստեղծվել է շինանյութերի արդյունաբերություն և շինարարական ինդուստրիա։ Ցեմենտի գործարաններ կան Ռուսթավիում և Կասպիում։ Շահագործվում են մարմարի և երեսպատման քարերի հանքավայրերը, կառուցվել են տնաշինական հզոր կոմբինատներ։
Փայտամշակման ձեռնարկություններ
Փայտամշակման ձեռնարկությունները պատրաստում են շինարարական մասեր և կահույք։
Արտադրանք
Արտադրվում են ապակե տարաներ, ճենապակե և հախճապակե իրեր։
Թեթե արդյունաբերությունը զբաղվածների քանակակազմի տեսակարար կշռով հանրապետությունում գրավում է 1-ին տեղը։ Թբիլիսիում, Քութայիսում, Բաթումում, Սուխումում և այլ քաղաքներում արտադրվում են անձնական սպառման բազմաքանակ իրեր, այդ թվում՝ բրդե, մետաքսե և բամբակե գործվածքներ, հագուստ, կոշիկ, տրիկոտաժե և գալանտերեական ապրանքներ։ Սննդարդյունաբերությունը համախառն արտադրանքի ծավալով գերազանցում է մնացած բոլոր ճյուղերին, վերամշակում է գյուղատնտեսության հումքը և արտադրում թեյ, բարձր տեսակի սեղանի գինիներ, շամպայն, կոնյակներ, պտղի ու բանջարեղենի պահածոներ, ծխախոտ, եթերայուղեր, հրուշակեղեն, մսեղեն, կաթնամթերք։ Կատարվում է հանքային ջրերի լցում։ Սննդարդյունաբերության արտադրանքի նշանակալի մասը առաքվում է միութենական այլ հանրապետություններ և արտահանվում։
Կատեգորիա:Վրաստանի տնտեսություն
Ամերիկայի սիրելի ճարտարապետություն
«Ամերիկայի սիրելի ճարտարապետություն» (America's Favorite Architecture), 150 առավել հայտնի շենքերի ու շինությունների ցանկ ԱՄՆ-ում՝ ըստ Ճարտարապետների ամերիկյան ինստիտուտի ։
2006 և 2007 թվականներին Ճարտարապետների ամերիկյան ինստիտուտը հովանավորեց ԱՄՆ ամենահայտնի շինությունների հայտնաբերման հետազոտությունը։ Harris Interactive ընկերությունը հետազոտություն անցկացրեց նախ ինստիտուտի անդամների, իսկ այնուհետև այլ ամերիկացիների շրջանում։ Հարցման առաջին փուլում ինստիտոիտի 2448 անդամներից յուրաքանչյուրին առաջարկվեց նշել 15 կատեգորիայից նշել 20 ճարտարապետական շինություն։ 248 շինություն, որը նշվեց գոնե վեց անդամների կողմից, ներառվեց հաջորդ փուլի ցուցակներում։ Այս փուլին մասնակցեցին 2214 մարդ, որոնց առաջարկվեց ցանկից ընտրել 248 շինություն ։ Քվեարկողների նախասիրությունները մշակվեցին հատուկ սանդղակով, որը ստեղծվել էր հատուկ հետազոտության համար։
Ճարտարապետների ամերիկյան ինստիտուտի 150-ամյակի տոնակատարությունների շրջանակում 2007 թվականին հայտարարվեց 150 շենքերից և շինություններից մի ցանկ՝ որօես «Ամերիկայի սիրելի ճարտարապետություն» ։ Այս ցանկում Նյու Յորքին բաժին է ընկնում 32 օբյեկտ՝ ավելի շատ, քանի ցանկացած այլ քաղաքի ։ Չիկագոյում և Վաշինգտոնում գտնվում է 17-ական օբյեկտ, ընդ որում ԱՄՆ մայրաքաղաքում գտնվում է 6 շինություն, որոնք գտնվում են ցանկի առաջին տասնյակում ։
Ցանկում ներառվեց նաև երկու շինություն, որոնք ներառման պահին արդեն քանդված էին՝ Առևտրի համաշխարհային կազմակերպություն (№ 19) և Փենսիլվանիայի կայարան (№ 143):
Ծանոթագրություններ
Կատեգորիա:ԱՄՆ ճարտարապետություն Կատեգորիա:ԱՄՆ շենքերի և շինությունների ցանկ
Ջեսսի Կարմայքլ
Ջեսսի Ռոյալ Կարմայքլ (Jesse Royal Carmichael, ), ամերիկացի երաժիշտ, ով լավագույնս հայտնի է որպես Maroon 5 փոփ ռոք խմբի ստեղնահար։ Համագործակցել է այնպիսի կատարողների հետ, ինչպիսիք են՝ Սարա Բարելիսը, RY X-ը և այլք։ Խմբից դուրս նա նաև ունի իր սեփական երաժշտական նախագիծը, որը անվանված է «1863» :
Արտաքին հղումներ
Կատեգորիա:1979 ծնունդներ Կատեգորիա:Ապրիլի 2 ծնունդներ Կատեգորիա:Ամերիկացի երաժիշտներ Կատեգորիա:21-րդ դարի ամերիկացի երգիչներ Կատեգորիա:Ամերիկացի ռոք ստեղնահարներ
Վրաստանի բանկ
«Վրաստանի դրամատուն» ԲԸ, Bank of Georgia (საქართველოს ბანკი), Վրաստանի ամենախոշոր առևտրային բանկերից մեկը։ Գլխավոր գրասենյակը տեղակայված է Թբիլիսիում։
Սեփականատերեր և ղեկավարություն
Բանկի բաժնետոմսերը գտնվում են Լոնդոնի ֆոնդային բորսայում և Վրաստանի ֆոնդային բորսայում (բորսային թիքեր՝ GeSE:GEB)։
Բանկի վերահսկիչ խորհրդի նախագահը Նիկոլաս Ենուկիձեն է։ Գործադիր տնօրենը՝ Իրալի Գիլաուրին։ Նախկին գործադիր նախագահ և վերահսկիչ խորհրդի նախկին նախագահ Լադո Գուրգենիձեն 2007 թվականի նոյեմբերի 22-ից դարձել է Վրաստանի վարչապետ։
Գործունեություն
Բանկը գործունեություն է իրականացնում ներդրումային բանկային գործարարության, առևտրի, դրամական միջոցների կառավարման և այլնի շրջանակներում։ Bank of Georgia-ն ունի ավելի քան 100 մասնաճյուղ. գործունեությունն իրականցվում է Վրաստանում, Ուկրաինայում և Բելառուսում։ Բանկին է պատկանում BG Capital ներդրումային ընկերությունը ։
Արտաքին հղումներ
Կատեգորիա:Վրաստանի տնտեսություն
Պետրոս Անթեոս
Պետրոս Անթեոս (Ստավրոս Յանակոպուլոս, ), հույ] բանաստեղծ, կոմունիստ։
Աշխատություններ
Գրական ասպարեզ է մտել «Մեր ժողովրդի երգը» (1945) ժողովածուով։ Դիմադրության շարժմանն է նվիրված «Հերոսական արշավ» (1948) գիրքը։ Լույս են տեսել նրա «Մեծ տոնի նախօրեին» (1957), «Դրոշակավորը» (1961) պոեմները։ Վերջինս նվիրված է Մանոլիս Գլեզոսին։ Աթենքում 1963–1964 թվականներին հրատարակվել են «Հյուսիսային ոդիսական» պոեմը և «Բարձրացող մարդու երկիրը» ժողովածուն։ Ռուսերեն տպագրվել են «Հունաստանի ժպիտը» (1960), «Ձիթենու ձայնը» (1966), «Հողի դեմքը» (1967) ժողովածուները, «Պրոմեթեսի դատը» (1962) դրավան և «Հունաստանի ողբերգությունը» (1963) հոդվածների ժողովածուն։ 1949 թվականից ապրել է ԽՍՀՄ-ում։
Ծանոթագրություններ
Կատեգորիա:Հույն բանաստեղծներ
Ժուրինյակ
Ժուրինյակ (Jurignac), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 524 մարդ, բնակչության խտությունը` 32.75 մարդ/կմ²։ Բնակավայրը զբաղեցնում է 16.00 կմ² տարածք։
2016 թվականի հունվարից Օբվիլ, Մենֆոն և Պերեյ համայնքների հետ միասին հանդիսանում է Վալ դե Վին համայնքի մաս։
Աշխարհագրություն
Գտնվում է Փարիզ քաղաքից 420 կմ հարավ-արևմուտք, Պուատիե քաղաքից` 120 կմ հարավ, Անգուլեմ քաղաքից` 20 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 336 աշխատունակ (15-64 տարեկան) բնակիչ, որոնցից ակտիվ էին 252-ը, իսկ ոչ ակտիվները` 84։ Ակտիվության ցուցանիշը կազմում է 75,0 %։ 252 աշխատունակ մարդկանցից աշխատել է 233 անձ (128 տղամարդ և 105 կին)։ Գործազուրկ են եղել 19 անձ (10 տղամարդ և 9 կին)։ 84 անաշխատունակներից 25-ը եղել են աշակերտներ կամ ուսանողներ, 32-ը` թոշակառուներ, իսկ 27-ը չեն աշխատել տարբեր պատճառներով ։
Տոսյուսայ Սյարկու
Տոսյուսայ Սյարկու, Էդոյի դարաշրջանի հայտնի դիմանկարիչ, ուկիյո-է-ի փորագրությունների վարպետ։ Հավանաբար ապրել է 1763 և 1820 թվականների միջև ընկած ժամանակահատվածում ։ Նրա առաջին աշխատանքը ներկայացվել է 1794 թվականին գարնանը, իսկ 1795 թվականի Նոր տարվան անհետ կորել է։
Առաջին շրջան
Առաջին շրջանում ընդգրկված են 28 փորագրություններ։ Նրանց վրա պատկերված են դերասաններ կաբուկի երեք թատրոններից՝ Միյակոձա, Կիրիձա, Կավարադզակիձա ։ Պահպանվել են այդ փորագրությունների տարբեր տարբերակներ, ինչից կարելի է եզրակացնել, որ դրանք մի քանի անգամ վերափորագրվել են և լավ պահանջարկ են վայելել։
Տոսյուսայ Սյարակուն հայտնի է դարձել հենց առաջին շրջանի աշխատանքներով ։
Երկրորդ շրջան
Երկրորդ շրջանում ընդգրկված են օբան չափի 8 փորագրություն և հոսոբան չափի (330х151 միլիմետր) 30 փորագրություն։ Բոլոր օբան փորագրություններում, բացի մեկից, երկու դերասան է պատկերված ։ Հոսոբան չափի բոլոր աշխատանքները, բացառությամբ երկուսի, դեղնավուն ֆոնի վրա մեկ դերասանի դիմանկարներ են։ Բացառություն են երկու նկարն, որոնք պատկերված են մոխրագույն ֆոնի վրա։
Երրորդ շրջան
Երրորդ շրջանում ընդգրկված է 47 հոսոբան, 13 այբան (330x235 միլիմետր) և 4 օբան չափի փորագրություններ ։ Այս շրջանի աշխատանքները, ի տարբերություն նախորդ շրջանների աշխատանքների, ունեն մշակված ետնապատկեր։ Հոսոբան աշխատանքներում կարող ենք տեսնել ծառեր կամ սումոյի ռինգ։
Այբան փորագրություններն ունեն ոճային նմանություն նախորդ շրջանների աշխատանքներին հետ։ Նրանց մեջ ուշադրությունը հիմնականում կենտրոնացած է մարմնի վերին հատվածի և անձի դեմքի արտահայտության վրա։ Ետնապատկերն ունի դեղնավուն երանգ և դատարկ է։
Չորրորդ շրջան
Չորրորդ շրջանում ներառված են 10 խոսոբան և 5 այբան կտավներ ։ Դրանցից 10-ի վրա պատկերված են դերասաններ Կիրի-ձայից և Միյակո-ձայից, 2-ի վրա՝ մուսյա-էի զինվորները, մեկի վրա՝ սումոյի մարտիկ, և ևս մեկի վրա՝ հաջողության աստված էբիսուն ։
Ոճ
Դինամիզմն ու գրոտեսկը Սյարակուի դիմանկարների հիմնական բնութագրիչներն են։ Նա նաև ընդգծել է անձին բնորոշ հատկանիշները, այդ թվում՝ մարդկանց արտաքինի թերությունները՝ մեծ քիթ, կնճիռներ, ինչը բնորոշ չէ ուկիյո-է ժանրին ։
Հիմնական ուշադրությանը դարձված է դեմքի արտահայտությանը ։ Հենց դեմքի արտահայտության և դինամիկայի միջոցով է Սյարակուն փոխանցել դերասանների բնավորությունը, նրանց խաղաոճը։
Շատ ուկիյո-է-ի արվեստագետներ փորձ են ձեռք բերել աշխատելով այնպիսի արվեստի դպրոցներում, ինչպիսիք են Տորիայի և Ուտագավայի դպրոցները։ Սյարակուն, ամենայն հավանականությամբ, չի պատկանել որևէ դպրոցի, ինչի պատճառով դժվար է եղել պատվերներ ստանալ և ինքնուրույն ելույթ ունենալ գեղարվեստական շուկայում՝ գեղարվեստական արտադրանքի արտադրության համակարգում լավ ներդրված խմբերի կողքին ։ Չնայած Սյարակուի նախորդ փորձի մասին տեղեկությունների բացակայությանը, նրա տեխնիկան պրոֆեսիոնալ էր ։
Անհատականություն
Տոսյուսայ Սյարակուի աշխատանքների հանրահայտությունը հետաքրքրություն է առաջացրել նրա անձի նկատմամբ, և շատ հետազոտողներ փորձել են պարզել, թե ով է նա իրականում։ Ավելի քան 50 տեսություններ են առաջարկվել, սակայն դրանցից ոչ մեկն այդպես էլ լայն տարածում չի գտել ։
Սյարակու անունը հանդիպել է 18-րդ դարի գրավոր աղբյուրներում, սակայն ոչ մի տեղեկություն չկա, թե արդյոք այդ հիշատակումները կապված են նկարչի հետ ։
Հայտնաբերվել են նաև «Սյարակուսայ» անունով ստորագրված օրացույցներ։ Չի կարելի հստակ ասել, թե Սյարակուն դրանց հեղինակն է, քանի որ ոճը էապես տարբերվում է ։
Համաձայն մեկ այլ տեսության՝ Սյարակուն թատրոնի դերասան էր և ապրում էր Ավա նահանգում (ճամանակակից Տոկուսիմա)։ Նման եզրակացություն է արվել, քանի որ Սյարակուի դիմանկարներում դեմքերը հաճախ հիշեցնում էին «Նո» թատրոնի դիմակները ։
1968 թվականին Տեցուձի Յուրան առաջարկել է այն վարկածը, որ Սյարակուն իրականում Հոքուսայն էր։ Սյարակուի ստեղծագործական գործունեությունը համապատասխանում է այն ժամանակահատվածի հետ, երբ Հոքուսայը համեմատաբար քիչ փորագրություններ է արել։ Ավելին, հենց Տոսյուսայա Սյարակուի դեբյուտից առաջ Հոքուսայը դերասանների ավելի քան 100 դիմանկարներ է ստեղծել։ Հոքուսային բնորոշ էր փոխել իր անունները, ուստի չի բացառվում, որ նա որոշել է դերասանների դիմանկարներն առանձնացնել իր մյուս աշխատանքներից և վերցրել է նոր կեղծանուն ։
Գործունեության գնահատական
Էդոի դարաշրջանում Սյարակուի աշխատանքներն առավելապես արժանացել են բացասական գնահատականի ։ Առավել մեծ ճանաչում են վայելել առաջին շրջանի նկարները։ Նրա ուշ շրջանի շատ աշխատանքներ պահպանվել են միայն մեկ օրինակով։ Ժամանակակիցներն ընդգծել են Սյարակուի աշխատանքների գռեհկությունն ու անհամապատասխանությունն ընդունված գաղափարների հետ ։
Եվրոպայում Տոսյուսայ Սյարակուի նկարները հայտնի են եղել կոլեկցիոներների շրջանում, բայց գրեթ չեն հիշատակվել գրականության մեջ և հասարակության կողմից՝ մինչև գերմանացի կոլեկցիոներ Յուլիուս Կուրտի «Սյարակու» գրքի հայտնվելը ։ Կուրտը Սյարակուին դրել է Ռեմբրանտի հետ միևնույն շարքում և հայտարարել, որ նկարիչն իրականում թատրոնի դերասան Սայթո Ձյուրոբեյն է ։ Գիրքը նպաստել է ամբողջ աշխարհում Սյարակուի աշխատանքների հանդեպ հետաքրքրության առաջցմանը, ինչը փոխել է վերաբերմունքը նրա ստեղծագործության նկատմամբ․ նա ճանաչվել է ուկիյո-է-ի մեծագույն վարպետներից մեկը։
Ներկայումս հայտնի է Սյարակուի ավելի քան 600 դրոշմատիպերի գոյության մասին, ընդ որում՝ դրանցից միայն 100-ը գտնվում են Ճապոնիայում ։ Քանի որ փորագրությունները գտնվում են ամբողջ աշխարհի տարբեր հավաքածուներում, հետազոտողներին Սյարակուի բոլոր աշխատանքների մանրամասն ուսումնասիրման համար անհրաժեշտ է ավելի շատ ժամանակ։
Արտաքին հղումներ
Կատեգորիա:Չնույնականացված մարդիկ Կատեգորիա:Ճապոնացի նկարիչներ Կատեգորիա:Կեղծանուններ Կատեգորիա:18-րդ դարի ծնունդներ
Սեն Բարտելեմի լը Մեյ
Սեն Բարտելեմի լը Մեյ (Saint-Barthélemy-le-Meil), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 211 մարդ, բնակչության խտությունը` 28.71 մարդ/կմ²։ Բնակավայրը զբաղեցնում է 7.35 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 131 աշխատունակ (15-64 տարեկան) բնակիչ, որոնցից ակտիվ էին 92-ը, իսկ ոչ ակտիվները` 39։ Ակտիվության ցուցանիշը կազմում է 70,2 %։ 92 աշխատունակ մարդկանցից աշխատել է 88 անձ (53 տղամարդ և 35 կին)։ Գործազուրկ են եղել 4 անձ (1 տղամարդ և 3 կին)։ 39 անաշխատունակներից 9-ը եղել են աշակերտներ կամ ուսանողներ, 17-ը` թոշակառուներ, իսկ 13-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բիլլի Ուայլդեր
Բիլլի Ուայլդեր (Billy Wilder, ծննդյան անունը՝ Սամուիլ Վիլդեր (Samuel Wilder), ), ամերիկացի կինոռեժիսոր և սցենարիստ, կես դարվա ընթացքում նկարահանել է ավելի քան 60 ֆիլմ և արժանացել է 7 ամերիկական կինոակադեմիայի մրցանակի, որոնցից վեցը Օսկար (1946, 1951, 1961) և մեկը Իրվինգ Ջ․ Տալբերգի հիշատակի մրցանակն է՝ «բարձր որակի կինոարվեստի ընդհանուր ստեղծագործական ներդրման համար» (1988)։
Կենսագրություն
Բիլլի Ուայլդերը ծնվել է հրեական ընտանիքում, ապրել՝ նախկին Ավստրո-Հունգարիայի տարածքում։ Նրա հայրը՝ Մաքս Վիլդերը, եղել է հյուրանոցային ցանցի ղեկավար, մայրը՝ Եվգենիա Դիտլերը եղել է տնային տնտեսուհի։ Ընդունվել է Վիեննայի համալսարան, մտադրված լինելով ստանալ իրավաբանի կրթություն, սակայն մեկ տարի հետո թողեց համալսարանը, որ դառնա Վիեննայի թերթերից մեկի աշխատակիցը։ 1920-ական թվականներին Բեռլինում աշխատել է որպես լրագրող, որտեղ սկսել է գրել սցենարներ՝ համր կինոֆիլմերի համար։ 1929-1933 թվականներին իր սցենարների հիման վրա, մասնավորապես «Էմիլը և խուզարկուները», «Մարդ, ով փնտրել է իր մարդասպանին» ֆիլմերը։
Նացիստների իշխանության գլուխ բարձրանալուց հետո, նա արտագաղթել է Ֆրանսիա, իսկ հետո Միացյալ Նահանգներ։ Նրա մայրը, խորթ հայրը և տատիկը մահացել են Օսվենցիմում։ Ուայլդերը մեկնել է Լոս Անջելես առանց գումարի և չգիտեր անգլերեն։ Նա ժամանել է այնտեղ դերասան՝ Պետեր Լորեի հետ և մի քանի տարի ապրել է այնտեղ ծայրահեղ աղքատության մեջ, իր գրած սցենարներով մի կերպ պահելով գլուխը։ Այդ ընթացի իր գրած ֆիլմի սցենարներից է «Կապույտ Մորուքի ութերորդ կինը» (1938), «Կեսգիշեր» (1939), «Պահեք լուսաբացը» (1941) և այլն։ Իր ստեղծագործական կենսագրության շրջադարձային պահը եկավ 1938 թվականին, երբ նա սկսեց համագործակցել սցենարիստ Չարլզ Բրեկետի հետ։ Երկարատև և արդյունավետ այդ համագործակցությունը շարունակվեց մինչև 1950 թվականը, արդյունքը մի ամբողջ սցենարների փայլուն շարքն էր և ամերիկական ֆիլմի հիթերը 1930-ական թվականների ավարտից մինչև 1940-ական թվականների սկիզբը։
Օսկար մրցանակին արժանացած իր ռեժիսորական հաջողություններից են՝ «Կորցրած ուիքենդ» (1945) և «Բնակարան» (1960) ֆիլմերը։ Սկսած «Յոթերորդ տարվա քորը» (1955) ֆիլմից, Ուայլդերի հիմնական ստեղծագործական ժանրը դառնում է կատակերգությունը ամենատարբեր դրսևորումներով՝ ֆարս-կատակերգություն («Ջազում միայն աղջիկներ են», 1959), ռոմանտիկական կատակերգություն («Սերը կեսօրից հետո», 1957), կատակերգություն ծաղրի երանգներով («Բնակարան», 1960)։ Գրեթե այս բոլոր երիզները հիմնված են Ի․ Ա․ Լ․ Դայմոնդի սցենարների վրա, ում հետ Բիլի Ուայլդերը համագործակցում էր 1955 թվականից։ Այդ տարիների Բիլիի սիրելի դերասաններն էին Ջեք Լեմոնը, Մերիլին Մոնրոն, Օդրի Հեփբերնը։
Չնայած ռեժիսորի սոցիալական դրամաների հետաքրքրությանը, Ուայլդերին ամերիկական ձայնային ֆիլմի մեծ կատակերգության վարպետի պիտակ էր փակցված։ Ամենածիծաղելի Հոլիվուդյան ֆիլմերի 100-յակում՝ կազմված Ամերիկյան կինոարվեստի ինստիտուտի կողմից, ամենաշատ կինոֆիլմերը պատկանում են Ուայլդերին, այդ թվում ցուցակը գլխավորում էր «Ջազում միայն աղջիկներ են» ֆիլմը։ Ուայլդերի «Բնակարան» կատակերգությունը արժանացել է մի քանի Օսկարի (այդ թվում նաև «Լավագույն ֆիլմ» անվանակարգում)։
Ծանոթագրություններ
Կատեգորիա:Օսկարակիրներ Կատեգորիա:Ավստրիացի կինոպրոդյուսերներ Կատեգորիա:Թոքաբորբից մահացածներ Կատեգորիա:Ամերիկացի կինոռեժիսորներ Կատեգորիա:Ավստրիացի սցենարիստներ Կատեգորիա:«Ոսկե գլոբուս» մրցանակի դափնեկիրներ Կատեգորիա:BAFTA մրցանակի դափնեկիրներ Կատեգորիա:Ամերիկացի սցենարիստներ Կատեգորիա:Ավստրիացի գրողներ Կատեգորիա:Ավստրիացի լրագրողներ Կատեգորիա:Վիեննայի համալսարանի շրջանավարտներ
Առասպել սեփական բացառիկության մասին
Առասպել սեփական բացառիկության մասին կամ անձնական առասպել (personal fable), դեռահասների համոզմունք իրենց ներքին ապրումների յուրահատկության և սեփական անխոցելիության մեջ ։ Հոգեբանության ոլորտում տերմինն առաջին անգամ օգտագործվել է 1967 թվականին Դևիդ Էլքինդի կողմից ։ Երևակայական լսարանի ֆենոմենի հետ միասին հանդես է գալիս որպես դեռահասային էգոցենտրիզմի բաղադրիչներից մեկը։
Նկարագրություն
Պատանեկության տարիներին զարգանում է էգոցենտրիզմը, որի հիմնական առանձնահատկություններն են վաղ դեռահաս տարիքում դրսևորվող երևակայական լսարանի ֆենոմենը և սեփական բացառիկության մասին առասպելը։ Սեփական բացառիկության առասպելի կարևոր ասպեկտներն են ամենազորության զգացումը («Ես կարող եմ ամեն ինչ անել »), յուրահատկությունը («Միայն ես կարող եմ սա զգալ»), անխոցելիությունը («Ինձ հետ երբեք ոչինչ չի պատահի») և անմահությունը («Ես հավիտյան կապրեմ»)։
Դևիդ Էլքինդը բացասական տեսանկյունից է նկարագրել այդ առասպելը։ Հետազոտողը կարծում էր, որ դեռահասը, իրեն անխոցելի զգալով, արդյունքում իրեն ռիսկային է պահում և չի վախենում վտանգներից։ Դեռահասն իրեն ամենազոր է զգում, ինչից վստահ է լինում միայն իր իրավացիության մեջ։ Յուրահատկության և առանձնահատկության զգացումը կարող է դեպի մենակություն և անըմբռնողություն մղել։ Էլքինդը կարծում էր, որ սեփական բացառիկության մասին առասպելը կարող է վերաճել ընկեցիկ երեխայի երևակայության, որը կայանում է դրա մեջ, որ դեռահասը դժվար է հասկանում, թե ինչպես է նման սովորական ծնողների մոտ ծնվել իր նման եզակի երեխա։
Գործառույթներ
Սեփական բացառիկության մասին առասպելն անքակտելիորեն կապված է երևակայական լսարանի ֆենոմենի հետ։ Միասին դրանք կատարում են դեռահասների զարգացման որոշակի գործառույթներ ․
Սեփական բացառիկության մասին առասպելի հաղթահարում
Դեռահասն իրեն եզակի է համարում, այդ պատճառով էլ սկսում է ուսումնասիրել իր զգացմունքները, հույզերը և վերլուծել իր արարքները։ Դա օգնում է նրան գտնել իր արժեհամակարգը և «Ես»-ը։ Այսինքն՝ դեռահասը ինքնություն է ձեռք բերում։ Հասկանալով ինքն իրեն, երեխան սկսում է հասկանալ նաև ուրիշներին։ Արդյունքում հաղթահարվում է էգոցենտրիզմը։ Առաջանում է այն գիտակցումը, որ ուրիշները զգում են նույն զգացումներն, ինչ նրանք և այդ հատկությունն օգնում է սերտ կապեր հաստատել իրենց հասակակիցների հետ ։ Սեփական բացառիկության մասին առասպելը կարևոր և անհրաժեշտ քայլ է մարդու անձի զարգացման մեջ, որն օգնում է հասկանալ աշխարհը ինքն իրեն հասկանալու միջոցով։
Գրականություն
Կատեգորիա:Հոգեբանական հասկացություններ Կատեգորիա:Հոգեբանական երևույթներ Կատեգորիա:Զարգացման հոգեբանություն Կատեգորիա:Դեռահասի հոգեբանություն
Գիորգոբա
Գիորգոբա (გიორგობა), Սուրբ Գեորգի (Գևորգ) զորավարի օր, Վրաստանի հովանավոր սուրբ։ Տոնը նշվում է ապրիլի 23-ին (մայիսի 6) և նոյեմբերի 10-ին (նոյեմբերի 23), առաջին անգամ իր մահավան հիշատակումը և երկրորդը սրբի կոտրված ղեկի հիշատակումը։ Կոտրված ղեկի տոնը տոնվում է միայն վրացական եկեղեցիներում ։ Վրաստանում տոնը համարվում է ոչ աշխատանքային օր ։
Գրականություն
Կատեգորիա:Վրաստանի տոներ
Հումուսի օր
Հումուսի օր, ամենամյա տոնվող օր է, սկսած 2012 թվականից։ Տոնվում է մայիսի 13-ին։ Միջոցառումը սկսվել է Թել Ավիվի հաքաթոնի ժամանակ, Բեն Լանգի նախաձեռնությամբ։ և ստեղծման պահից ի վեր նշվում է հազարավոր մարդկանց կողմից    ։
Հումուսը միջին արևելյան, արաբական կերակուր է։ Պատրաստման համար օգտագործում են սիսեռ, թահին (քունջութի մածուկ), կիտրոն, ձիթապտղի յուղ և սխտոր։ Հումուսը օգտագործում են նախաճաշին, ճաշին և ընթրիքին ։
Արտաքին հղումներ
Կատեգորիա:Օրեր
Հեռավար աշխատանք
Հեռավար աշխատանք, զբաղվածության ձև, որի դեպքում գործատուն և վարձու աշխատողը (կամ պատվիրատուն և կատարողը) գտնվում են միմյանցից զգալի հեռավորության վրա՝ փոխանցելով և ստանալով տեխնիկական առաջադրանք, աշխատանքի արդյունքների ստուգում և վճարում կապի ժամանակակից միջոցներով (ի սկզբանե ֆաքս, փոստային հաղորդագրություններ, մեր օրերում՝ առավելապես ինտերնետ)։
Պատմություն
Հեռավար աշխատանքի հայեցակարգը մշակել է ամերիկացի Ջեք Նիլեսը։
1972 թվականին նա այն միտքը հայտնեց, որ պարտադիր չէ, որ աշխատակիցներն անպայման գտնվեն գրասենյակում, քանի որ կապի ժամանակակից միջոցները թույլ են տալիս ապահովել աշխատակիցների միջև եղած հեռավորությունը։ Իր տեսությունը գործնականում ստուգելու համար նա փորձեր է կատարել Հարավային Կալիֆորնիայի համալսարանում, ըստ որի՝ զեկույց է կազմել և ֆինանսավորում ստացել ամերիկյան Ազգային գիտական հիմնադրամից։ Իշխանությունները հետաքրքրություն են ցուցաբերել հեռավար աշխատանքի գաղափարի զարգացման նկատմամբ՝ դրանում տեսնելով քաղաքներում սուղ տրանսպորտային միջոցների թեթևացում։ Աշխատանքի հեռավար կազմակերպման ձևը կարող էր լուծել նաև այլ հարցեր՝ միաժամանակ ապահովելով հեռավոր գյուղական շրջանների բնակչությանն աշխատանքով։
Ջեք Նիլեսը հորինել է «teleworking» և «telecommuting» հասկացությունները, որոնք թարգմանաբար նշանակում են «աշխատանք հեռավորության վրա»։ 1982 թվականին կազմակերպվեց ազգային առաջին կոնֆերանսը, որի կազմակերպիչն էր Ջիլ Գորդոնը։ Այդ ժամանակ նա Johnson & Johnson ընկերության աշխատանքի և կադրերի կառավարման հարցերով նախկին խորհրդատուն էր։ Եվս մի քանի տարի անց ստեղծվում է «Telecommuting Review» տեղեկագիրը։ 1980-ական թվականներին այն փոքրամասշտաբ էր, մինչդեռ 1990-ականների կեսերը տարածում է ստանում բազմաթիվ ոլորտներում ։
1991 թվականից սկսում են ստեղծվել հեռուստագործման կենտրոններ, որոնք անհրաժեշտ տեխնիկայով են զինվում։ Մերիլենդից դեմոկրատ կոնգրեսական Թոմ Մաքմիլանը 1992 թվականին Դաշնային հեռուստակենտրոնների ստեղծման մասին օրենսդրական որոշման նախագիծ է ստեղծել, սակայն նրա նախագիծը աջակցություն չի ստացել։ Բայց դա կարողացան իրականացնել այլ կոնգրեսականներ։ Վիրջինիայի նահանգում բացվել է առաջին դաշնային հեռուստակենտրոնը, 1993-1994 թվականներին բացվել են ևս մի քանի կենտրոններ նույն նահանգում և Մերիլենդում։
1999 թվականին օրենսդրական ակտեր են ընդունվել, որոնց համաձայն՝ դաշնային գործակալություններում և գերատեսչություններում իրավունք ունեն ծախսել առնվազն 50 հազար դոլար հեռուստագործունեության ծրագրի կազմակերպման համար։ 1999 թվականին կոնգրեսական Վուլֆը քննարկման է ներկայացրել ձեռնարկություններին ֆինանսական արտոնություններ տրամադրելու մասին օրենքը, որոնք ունեն հեռուստաաշխատողներ։
"The Dieringer Research Group" - ի հետազոտությունների համաձայն՝ 2006 թվականին այն աշխատողների թիվը, որոնք հեռակա աշխատում են ամսական առնվազն մեկ անգամ, կազմում է 12,4 միլիոն մարդ։ 2008 թվականին հեռավար աշխատողների թիվը հասել է 17,8 մլն մարդու։
2020 թվականին COVID-19 պանդեմիան խթանեց հեռավար աշխատանքի զարգացմանը։
Հեռավար աշխատանքն այսօր
Այսօր հեռավար աշխատանքն ակտիվորեն կիրառում են ֆրիլանսերները, ովքեր ամբողջ աշխարհում համացանցի միջոցով փնտրում են հաճախորդների, տալիս աշխատանքի կատարման պատվերներ, ապա նաև՝ վճարում էլեկտրոնային տարբերակներով։ Կայքերում տարածում են աշխատանքային հայտարարություններ։ Այդ դեպքում, սեփականատերերը հաճախ շահում են, քանի որ հայտարարությունները տեղադրվում են այնպիսի կայքերում, որոնք ունեն լավ հաճախելիություն։ Այսօր հեռավար են աշխատում աշխարհի շատ թարգմանիչներ, մենեջերներ, քոփիռայթինգներ։ Շատ արվեստագետներ և դիզայներներ աշխատում են հեռավար. կատարում են նկարազարդումներ և վեբ դիզայնի պատվերներ, զբաղվում են կորպորատիվ դիզայնի, ապրանքների դիզայնի, արտաքին գովազդի, լոգոների մշակմամբ։
Հեռավար աշխատանքը պահանջում է մեծ ինքնակազմակերպում և ինքնամոտիվացիա, քանի որ, ի տարբերություն գրասենյակային աշխատանքի, չկա արտաքին կարգապահական միջավայր։ Բացի այդ, չկան գործընկերներ, որոնց հետ կարելի է շփվել։ Սովորաբար հեռավար աշխատանքի համար ավելի քիչ են վճարում։ Հեռավար աշխատանքը լավագույնս համապատասխանում է արդեն կայացած մասնագետներին. նրանք, ովքեր սկսում են կարիերան հեռավար աշխատանքով, ամենայն հավանականությամբ, չեն ունենա հաջողություն, ի տարբերություն նրանց, ովքեր սկսել են գրասենյակային աշխատանքից ։
Ռիսկի գործոններ
Կան մի մեծ շարք առաջարկություններ հեռավար աշխատանքի համար, որի նպատակն է ոչ թե հաստատել աշխատանքային հարաբերություններ, այլ՝ խաբել աշխատողին։ Այս դեպքում այդ ուղղությամբ աշխատում են որոշ խարդախներ ։
Հեռավար աշխատանքի իրավական կարգավորումը
2013 թվականից Ռուսաստանում հեռավար աշխատանքը իրավական կարգավորում է ստացել։ Աշխատանքային պայմանագիրն այդ դեպքում կարող է չկնքվել թղթային ձևով, այլ բաժանորդագրել էլեկտրոնային ստորագրությամբ կամ կարող է կնքվել գրավոր և էլեկտրոնային հասցեով ստացած նամակով։
Ծանոթագրություններ
Կատեգորիա:Աշխատանք
Դաուն Փրեսթվիչ
Դաուն Փրեսթվիչ (Dawn Prestwich, ), ամերիկյան հեռուստատեսության սցենարիստ և պրոդյուսեր։
2009 թվականին Փրեսթվիչն ու Յորքինը միացել են ABC-ի նոր գիտաֆանտաստիկ դրամայի՝ FlashForward-ի անձնակազմին՝ որպես սցենարիստների և պրոդյուսերների խորհրդատու։ Հեռուստասերիալը ստեղծվել է Դևիդ Ս. Գոյերի և Բրեննոն Բրագայի կողմից։ Հեռուստաշոուն պատմում է FBI-ի գործակալների թիմի մասին, ովքեր հետաքննում են գլոբալ ուշագնացության դեպք, որի ժամանակ տուժածները տեսնում են իրենց ապագայից դրվագներ։ Փրեսթվիչն ու Յորքինը հեղինակել են հեռուստաշոուի "Gimme Some Truth" էպիզոդը՝ Բարբարա Նենսի պատմվածքի հիման վրա, ինչպես նաև "Believe" և "Goodbye Yellow Brick Road" էպիզոդները։
Փրեսթվիչը Նիկոլ Յորքինի հետ հեղինակել է Զ։ Ամեն ինչի սկիզբը պատմական դրաման 2015 թվականին։
Ծանոթագրություններ
Կատեգորիա:Ամերիկացի հեռուստապրոդյուսերներ Կատեգորիա:Ապրող անձինք
Ինֆրակարմիր ճառագայթներ
Ինֆրակարմիր ճառագայթներ, էլեկտրամագնիսական ճառագայթներ, որոնք զբաղեցնում են տեսանելի լույսի կարմիր մասի (ալիքի երկարությունը՝ λ=0.74 մկմ) և կարճալիք ռադիոճառագայթման (λ~1-2մմ) միջև ընկած սպեկտրային տիրույթը։ Սպեկտրի ինֆրակարմիր տիրույթը պայմանականորեն բաժանում են մոտիկ (0.74-ից մինչև 0.5 մկմ), միջին (2.5-50 մկմ) և հեռու (50-2000 մկմ) տիրույթների։ Ինֆրակարմիր ճառագայթները հայտնաբերել է Վ. Հերչելը՝ Արեգակի սպեկտրն ուսումնասիրելիս (1800 թ.)։ Հերչելի հայտնագործած այդ անտեսանելի ճառագայթները ջերմային էֆեկտ էին առաջացնում։ Հետագայում (1835 թ.) Ա. Ամպերն առաջ քաշեց այն ենթադրությունը, որ «ջերմային» (ինֆրակարմիր) և լուսային ճառագայթները միևնույն բնույթն ունեն, դրանք էլեկտրամագնիսական ալիքներ են։
Աղբյուրներ
Ինֆրակարմիր ճառագայթների աղբյուրները բազմազան են։ Այդպիսի ճառագայթում տալիս են բոլոր ատոմները։ Եթե ատոմների հիմնական ռեզոնանսային անցումներից կարելի է ստանալ ուլտրամանուշակագույն և տեսանելի տիրույթի ճառագայթում, ապա երկրորդ և հաջորդ ռեզոնանսային անցումներից որպես կանոն ստացվում է մոտիկ և հեռու ինֆրակարմիր տիրույթների ճառագայթում։ Ինֆրակարմիր ճառագայթներ ստացվում են նաև մոլեկուլներից։ Մոլեկուլային սպեկտրները կազմված են էլեկտրոնային, տատանողական և պտտական սպեկտրներից։ Էլեկտրոնային սպեկտրն ընկած է տեսանելի տեսանելի և մոտիկ ինֆրակարմիր տիրույթներում, տատանողական սպեկտրը՝ հիմնականում ինֆրակարմիր (2.5-50 մկմ), իսկ պտտական սպեկտրը՝ հեռու ինֆրակարմիր և ռադիոալիքային տիրույթներում։ 1911 թվականին գերմանացի գիտնականներ Գ. Ռուբենսը և Օ. Բայերը ինֆրակարմիր ճառագայթներ հայտնաբերեցին սնդիկի գոլորշիներում (340 մկմ)։ Ինֆրակարմիր ճառագայթների հարուստ աղբյուր է Արեգակը, որի ճառագայթած էներգիայի մոտ կեսն ընկած է սպեկտրի ինֆրակարմիր տիրույթում։ Ինֆրակարմիր ճառագայթների աղբյուր են նաև շիկացման լամպերը և ընդհանրապես բացարձակ զրոյից տարբեր ջերմաստիճան ունեցող բոլոր մարմինները։ Մարմնի ջերմաստիճանի փոքրացմանը զուգընթաց ճառագայթման մաքսիմումը տեղաշարժվում է դեպի հեռու ինֆրակարմիր տիրույթը։
Կիրառությունը
Նյութերի հետ ունեցած փոխազդեցության առանձնահատկությունների շնորհիվ ինֆրակարմիր ճառագայթներն ունեն կիրառության որոշակի ոլորտ։ Ինֆրակարմիր ճառագայթները կլանվում են ընտրողաբար։ Որոշ նյութեր (էբոնիտ, ֆիբր, կաշի) թափանցիկ են ինֆրակարմիր տիրույթում։ Այս հատկությունը հնարավորություն է տալիս ուսումնասիրել և չափել նյութերի բնութագրիչ որոշ պարամետրեր։ Ինֆրակարմիր ճառագայթները համեմատաբար քիչ են ցրվում մթնոլորտում և առանց նկատելի կորուստների կարող են տարածվել մի քանի տասնյակ կմ։ Ինֆրակարմիր ճառագայթների այդ հատկությունն օգտագործվում է աստղաֆիզիկական հետազոտություններում, լուսանկարչության բնագավառում (ինֆրակարմիր լուսանկարչություն)։ Ինֆրակարմիր ճառագայթների կիրառության ոլորտը սկզբունքորեն ընդլայնվեց և խորացավ արհեստական հզոր աղբյուրների՝ լազերների ստեղծումից հետո։
Կատեգորիա:Էլեկտրամագնիսական ճառագայթում
Մենֆոն
Մենֆոն (Mainfonds), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 168 մարդ, բնակչության խտությունը` 18.14 մարդ/կմ²։ Բնակավայրը զբաղեցնում է 9.26 կմ² տարածք։
2016 թվականի հունվարից Օբվիլ, Ժուրինյակ և Պերեյ համայնքների հետ միասին հանդիսանում է Վալ դե Վին համայնքի մաս։
Աշխարհագրություն
Գտնվում է Փարիզ քաղաքից 420 կմ հարավ-արևմուտք, Պուատիե քաղաքից` 125 կմ հարավ, Անգուլեմ քաղաքից` 19 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 113 աշխատունակ (15-64 տարեկան) բնակիչ, որոնցից ակտիվ էին 97-ը, իսկ ոչ ակտիվները` 16։ Ակտիվության ցուցանիշը կազմում է 85,8 %։ 97 աշխատունակ մարդկանցից աշխատել է 88 անձ (55 տղամարդ և 33 կին)։ Գործազուրկ են եղել 9 անձ (2 տղամարդ և 7 կին)։ 16 անաշխատունակներից 1-ը եղել են աշակերտներ կամ ուսանողներ, 10-ը` թոշակառուներ, իսկ 5-ը չեն աշխատել տարբեր պատճառներով ։
Վոմա (կոմունա)
Վոմա (Vaumas) համայնք Ֆրանսիայում՝ Օվերն երկրամասի Ալյեի գավառում։ Մտնում է Դոմպիեր սյուր Բեբր կանտոնի կազմի մեջ։ Համայնքի շրջսանը Մուլենն է։
Համայնքի INSEE կոդը՝ 03300։
Տնտեսություն
2007 թվականի տվյալներով 329 աշխատունակ տարիքի մարդկանցից (15-64 տարեկան) 231-ը տնտեսապես ակտիվ էին, 98-ը անգործունակ (ակտիվության ցուցանիշը 70,2 %, 1999 թվականին եղել է՝ 64,7 %)։ 231 աշխատունակ բնակիչներից 209-ը աշխատում էին (113 տղամարդ և 96 կին), անաշխատանք էին 22-ը (10 տղամարդ և 12 կին)։ 98 անգործունակ մարդկանցից 27-ը աշակերտներ կամ ուսանողներ են, 33-ը թոշակառու, 38-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Ինյակի Ուիլյամս
Ինյակի Ուիլյամս (Iñaki Williams, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Ատլետիկ Բիլբաոյի և Իսպանիայի ազգային հավաքականի կազմում։ Խաղում է աջ վինգերի դիրքում ։
Ատլետիկ Բիլբաո
Ֆուտբոլիստի կարիերան Ուիլյամսը սկսել է Պամպլոնայում ։ 2012 թվականին նա միացավ Ատլետիկ Բիլբաոյի ակադեմիային։ Ուիլյամսը լավ տպավորություն թողեց իր առաջին մրցաշրջանում Ատլետիկի երիտասարդական թիմում՝ գոլի հեղինակ դառնալով գրեթե ամեն խաղում ։ Այս տարի նա դարձավ 36 գոլի հեղինակ, իսկ Բիլբաոն երկրորդ հորիզոնականը զբաղեցրեց Իսպանիայի երիտասարդական գավաթում ։ 2013 թվականի հունիսի 25-ին Ուիլյամսը կնքեց իր առաջին պրոֆեսիոնալ պայմանագիրը ակումբի հետ՝ նախատեսված մինչև 2017 թվականը ։ 2013-14 մրցաշրջանում Ուիլյամսը հանդես եկավ Ատլետիկ Բիլբաոյի ֆարմ ակումբում՝ Բասկոնիայում և Ատլետիկ Բիլբաո B-ում։
Իր պրոֆեսիոնալ դեբյուտը Ուիլյամսը նշեց 2014 թվականի դեկտեմբերի 6-ին՝ Կորդովայի դեմ խաղում ։ Իր առաջին գոլը խփեց 2015 թվականի փետրվարի 19-ին՝ Եվրոպայի Լիգայի 1/16 եզրափակչի Տորինոյի դեմ խաղում ՝ դառնալով առաջին սևամորթ ֆուտբոլիստը, ով գոլի հեղինակ է դարձել Բիլբաոյի կազմում ։ Իր առաջին գոլը Լա Լիգայում խփեց մայիսի 17-ին՝ Էլչեի դեմ խաղում ։ Մայիսի 30-ին Ուիլյամսը գոլի հեղինակ դարձավ Իսպանիայի գավաթի եզրափակչում ՝ Բարսելոնայի դեմ խաղում, սակայն Ատլետիկը պարտվեց 1-3 հաշվով ։ Իր առաջին մրցաշրջանում իսպանացին անցկացրեց 25 հանդիպում՝ դառնալով 3 գոլի հեղինակ ։
2015 թվականի նոյեմբերի 1-ին Ուիլյամսը դուբլ ձևակերպեց Ռեալ Բետիսի դեմ խաղում ։ Նոյեմբերի 5-ին՝ Եվրոպայի Լիգայի Պարտիզանի դեմ խաղում նա նորից դարձավ դուբլի հեղինակ՝ օգնելով Բիլբաոյին հաղթել 5-1 հաշվով ։ Նոյեմբերի 26-ին իսպանացին փոխարինեց Սաբին Մերինոյին Եվրոպայի Լիգայի Աուգսբուրգի դեմ խաղում և դարձավ 2 գոլային փոխանցման հեղինակ՝ հաղթանակ պարգևելով իր թիմին ։ 2016 թվականի հունվարի 21-ին Ուիլյամսը երկարաձգեց իր պայմանագիրը Բիլբաոյի հետ մինչև 2021 թվականը ։ Հունվարի 27-ին իսպանացին նորից գոլի հեղինակ դարձավ Իսպանիայի գավաթի Բարսելոնայի դեմ խաղում, սակայն Ատլետիկը պարտվեց 1-3 հաշվով ։ Փետրվարի 6-ին նա հեռացվեց խաղադաշտից Վիլյառեալի դեմ խաղում՝ ստանալով երկրորդ դեղին քարտը հանդիպման վերջին րոպեին ։ Ապրիլի 24-ին Ուիլյամսը 2 գոլային փոխանցում տվեց Լևանտեի դեմ խաղում, իսկ հանդիպումն ավարտվեց 2-2 հաշվով ։ 2015-16 մրցաշրջանում նա անցկացրեց 37 հանդիպում բոլոր մրցաշարերում՝ դառնալով 13 գոլի և 6 գոլային փոխանցման հեղինակ ։
2016 թվականի հոկտեմբերի 16-ին Ուիլյամսը գոլի և գոլային փոխանցման հեղինակ դարձավ Ռեալ Սոսիեդադի դեմ խաղում՝ օգնելով Բիլբաոյին հաղթել 3-2 հաշվով ։ Դեկտեմբերի 19-ին նա 2 գոլային փոխանցում տվեց Սելտա Վիգոյի դեմ խաղում, իսկ հանդիպումն ավարտվեց 2-1 հաշվով ։ 2017 թվականի հունվարի 5-ին իսպանացին դարձյալ գոլի հեղինակ դարձավ Իսպանիայի գավաթի Բարսելոնայի դեմ խաղում՝ օգնելով Ատլետիկին 2-1 հաշվով հաղթել այս խաղում, սակայն Բիլբաոն 2 խաղերի արդյունքում դուրս մնաց գավաթից ։ 2016-17 մրցաշրջանում Ուիլյամսը անցկացրեց 49 հանդիպում՝ դառնալով 8 գոլի և 8 գոլային փոխանցման հեղինակ ։
2017 թվականի սեպտեմբերի 10-ին Ուիլյամսը 2 գոլային փոխանցում տվեց Ժիրոնայի դեմ խաղում ։ Սեպտեմբերի 23-ին նա դուբլ ձևակերպեց Մալագայի դեմ խաղում, սակայն հանդիպումն ավարտվեց 3-3 հաշվով ։ Նոյեմբերի 23-ին իսպանացին գոլի և գոլային փոխանցման հեղինակ դարձավ Եվրոպայի Լիգայի Հերտա Բեռլինի դեմ խաղում՝ օգնելով Ատլետիկին հաղթել 3-2 հաշվով ։ 2018 թվականի հունվարի 17-ին Ուիլյամսը երկարաձգեց իր պայմանագիրը ակումբի հետ մինչև 2025 թվականը  ՝ սահմանելով 80 միլիոն եվրո հրաժարագին  ։ Ապրիլի 9-ին իսպանացին գոլի և գոլային փոխանցման հեղինակ դարձավ Վիլյառեալի դեմ խաղում  ։ Այս մրցաշրջանում նա մասնակցեց 52 հանդիպում՝ դառնալով 10 գոլի և 8 գոլային փոխանցման հեղինակ ։
Միջազգային կարիերա
2015 թվականի մարտի 20-ին Ուիլյամսը առաջին անգամ հրավիրվեց Իսպանիայի Մ21 հավաքական Ալբերտ Սելադեսի կողմից ։ Իր դեբյուտը նշեց մարտի 26-ին՝ փոխարինելով Մունիր Էլ-Հադդադիին Նորվեգիայի դեմ ընկերական խաղում ։ Մինչև 21 տարեկանների երիտասարդական հավաքականի կազմում Ուիլյամսը մասնակցեց 2017 թվականի Եվրոպայի առաջնությանը ՝ դառնալով գոլի հեղինակ Պորտուգալիայի դեմ խաղում և օգնելով իր թիմին հասնել մրցաշարի եզրափակիչ, որտեղ սակայն Իսպանիան 1-0 հաշվով պարտվեց Գերմանիային  ։
2016 թվականին Ուիլյամսը դարձավ 11 ֆուտբոլիստներից մեկը, ով Վիսենտե դել Բոսկեի կողմից դուրս մնաց Իսպանիայի ՝ Եվրո 2016-ի համար վերջնական կազմից ։ Այդ ժամանակահատվածում նրանով հետաքրքրված էր նաև Գանայի ֆուտբոլի ֆեդերացիան ։ Իր դեբյուտը Իսպանիայի ազգային հավաքականի կազմում Ուիլյամսը նշեց 2016 թվականի մայիսի 29-ին՝ փոխարինելով Մարկո Ասենսիոյին Բոսնիա և Հերցեգովինայի դեմ ընկերական խաղում ։
Ակումբային վիճակագրություն
2018 թվականի հուլիսի 27-ի դրությամբ
Միջազգային վիճակագրություն
2018 թվականի հուլիսի 27-ի դրությամբ
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Իսպանացի ֆուտբոլիստներ Կատեգորիա:Իսպանիայի հավաքականի ֆուտբոլիստներ Կատեգորիա:Աթլետիկ Բիլբաոյի ֆուտբոլիստներ Կատեգորիա:Լա Լիգայի ֆուտբոլիստներ
Կոնստանտինեոբա
Կոնստանտինեոբա  (კონსტანტინეობა), ամենամյա վրացական տոն, որը նշվում է մայիսի 15, շնորհավորելով վրացի գրող Կոստանտին Գամսախուրդիայի ծննդյան տարեդարձը։ Տոնը նշվում է 1989 թվականից մինչև օրս։ Տոնը ամեն տարի նշվում է Աբաշա քաղաքում գտնվող իր անունը կրող թանգարանում։ Տոնի ժամանակ անց են կացվում ձիերով մրցույթ, որի ժամանակ տարբեր ձիեր պետք է անցնեն 25 կմ։
Կատեգորիա:Մայիսի 15 Կատեգորիա:Վրաստանի տոներ
Ավստրո-հունգարական հարաբերություններ
Ավստրիո-հունգարական հարաբերությունները Ավստրիայի և Հունգարիայի՝ Եվրամիության երկու անդամ պետությունների բարիդրացիական հարաբերություններն են։ Երկու երկրներն էլ ունեն երկար ընդհանուր պատմություն, քանի որ Ավստրիայի իշխող դինաստիան՝ Հաբսբուրգները, 16-րդ դարում ժառանգեցին հունգարական գահը։ Երկուսն էլ 1867-1918 թվականներին ներկայումս կործանված Ավստրո-Հունգարական կայսրության մաս էին կազմում։ Երկու երկրները դիվանագիտական հարաբերություններ են հաստատել 1921 թվականին՝ դրանց տարանջատումից հետո։
Երկու երկրներն էլ Եվրամիության լիիրավ անդամներ են։ Նրանք կիսում են 366 կմ երկարությամբ սահման, որով Շենգենյան համաձայնագրի պատճառով կարող են անցնել ցանկացած վայր առանց հսկողության։
Երկրորդ աշխարհամարտից առաջ
Երկակի միապետության վերջին տասնամյակների ընթացքում Ավստրիան և Հունգարիան զարգացան կողք կողքի։ Հունգարիայում հունգարական ազգությունների մասին օրենքով (1868), բոլոր քաղաքացիների լիակատար հավասարությունը վերականգնվեց Եվրոպայի առաջին փոքրամասնությունների իրավունքների հետ միասին, չնայած հունգարացի արիստոկրատիան և բուրժուազիան քառասուն տարվա ընթացքում փորձեցին «հունգարացնել» բազմազգ թագավորության ժողովուրդներին։ Սա ազդում էր հիմնականում կրթության, լեզվի և կառավարման վրա։ Բազմազգ Ավստրիայում՝ 1867 թվականին պետության հիմնական օրենքով (Staatsgrundgesetz) կայսերական Ավստրիայի բոլոր ժողովուրդները հռչակեցին հավասար, չնայած գերմանական ազդեցությունը մնում էր արդիական։ Հունգարիայի Թագավորությունում քվեարկության իրավունքը պահպանվում էր վերին խավի ձեռքում, մինչդեռ Ավստրիայում ունիվերսալ, բոլոր տղամարդկանց հավասար և ուղղակի քվեարկությունը հաստատվել է 1907 թվականին։
Նախքան Առաջին համաշխարհային պատերազմը շատ արիստոկրատ հունգար ընտանիքներ ունեցել են իրենց սեփական պալատները Վիեննայում, որտեղ նրանց թագավորն, ով նաև Ավստրիայի կայսրն էր, էր բնակվում։ Նրանցից ոմանց մինչ այժմ պատկանում են այդ տարածքները։
Համաձայն Վերսալի պայմանագրի և Տրիանոնի պայմանագրի՝ Հունգարիան ստիպված էր զիջել իր արևմտյան մասը, որը կոչվում էր Deutsch-Westungarn, Ավստրիային, քանի որ այդ շրջանները դարերով բնակեցված էին գերմանացիների կողմից։ Հունգարիան չհամաձայնվեց հրաժարվել այս շրջանից, ուստի դաշնակից ուժերը կարգադրեցին հանրաքվե անցկացնել, որում հաղթեցին հունգարացիները։ Չնայած ավստրիացիներից շատերը հանրաքվեն համարում էին անկանոն, որոշումը համարվեց վերջնական։ Ավստրիացիների կողմից Բուրգենլանդ կոչվող տարածքը 1921 թվականի աշնանը հանձնվեց Ավստրիային։ Նույնիսկ այսօր, հունգարերենը կարող է օգտագործվել որպես պաշտոնական լեզու Բուրգենլանդի որոշ համայնքներում։ Հունգարացի արիստոկրատները պահեցին իրենց հսկայական կալվածքները Ավստրիայում, նույնիսկ այն բանից հետո, երբ նրանց հունգարական կալվածքները յուրացվեցին 1945 թվականին։
Երկրորդ աշխարհամարտից հետո
1956 թվականին հունգարական հեղափոխության ժամանակ ավստրիացիները հույս ունեին, որ Իմրե Նաձը, Պոլ Մալետերը և հազարավոր հեղափոխականներ հաջողության կհասնեն։ Երբ Կարմիր բանակը միջամտեց, Ավստրիայի չեզոքության քաղաքականությունը, որն ընդունվել է 1955 թվականին, չի կանգնեցրել կառավարությանը, որ արևելյան սահմանին բանակ տեղակայի և հրամայի կրակել ցանկացած օտարերկրյա զինվորի վրա, ով կհատի սահմանը։ Տասնյակ հազարավոր հունգարացի փախստականներ գաղթեցին Ավստրիա Անդաուի կամուրջի միջոցով և այլ եղանակներով։ Փախստականներին ընդունեցին ջերմորեն Ավստրիայում։
Փախստականներից ամենահայտնին արքեպիսկոպոս Կարդինալ Յոզսեֆ Մինդզենտին էր՝ Հունգարիայի հոգևոր առաջնորդը։ Հեղափոխության ժամանակ բանտարկությունից ազատվելով՝ նա ապրում էր Բուդապեշտում գտնվող Ամերիկյան դեսպանատանը մինչև 1971 թվականը, երբ նա համաձայնեց հեռանալ Հունգարիայից։ Այնուհետև նա ԱՄՆ պաշտպանության ներքո ուղևորվեց Վիեննա և բնակվեց հունգարական քահանաների համար նախատեսված «Պազմանեում» սեմինարիայում, մինչև նրա մահը՝ 1975 թվականը։ 1991 թվականին նրա աճյունը վերամփոփվեցին Հունգարիայի Էզթերգոմի տաճարում։
1956 թվականի մեկ այլ փախստական էր իշխան Փալ Էստերհազին։ Տեղահանվելով Հունգարիայում՝ նա ապրում էր Բուրգենլանդում գտնվող իր հսկայական կալվածքում (որը 2013 թվականի դրությամբ պատկանում է նրա այրի կնոջը ՝ Մելինդա Էստերհազիին)։ Բայց քանի որ նրա համար Բուրգենլանդը չափազանց մոտ էր կոմունիստական Հունգարիային, նա նախընտրեց կնոջ հետ բնակվել Ցյուրիխում։
1970-ականների ընթացքում՝ Յանոս Կադարի կառավարման ժամանակ, Հունգարիան իրականացրեց նոր քաղաքականություն՝ «Գուլաշ կոմունիզմ» անվամբ։ Բրունո Կրայսկին այն ժամանակ կառավարության ղեկավարն էր Ավստրիայում, և Հունգարիայի և Ավստրիայի միջև պաշտոնական հարաբերությունները խափանվեցին։ Մեկնաբանները, վկայակոչելով երկու քաղաքական գործիչների անունները, խոսեցին նոր «Կ և Կ դարաշրջանի» մասին։ 1980-ականներին երկու երկրներն էլ քննարկեցին, որ նախատեսվում է համատեղ համաշխարհային ցուցահանդես անցկացնել («Expo 1996») Վիեննայում և Բուդապեշտում։ Վիեննայում բացասական արձագանքը ստիպեց, որ այդ ծրագիրը չեղարկվի։
1989 թվականին Հունգարիայի կառավարությունը որոշեց պատռել երկաթյա վարագույրը Ավստրիայի հետ սահմանին։ Աշխարհում հրապարակված լուսանկարները հուշում էին, որ Հունգարիայում արձակուրդից դուրս եկող շատ արևելյան գերմանացիներ անմիջապես տեղափոխվեցին Արևմտյան Գերմանիա Հունգարիայի և Ավստրիայի միջոցով։ Հունգարական աղբյուրները ավելի ուշ մեկնաբանեցին, որ այս լուսանկարների հնարավորության պահին Երկաթյա վարագույրների մեծ մասը արդեն քանդվել էր։